Elysium Planitia

**Elysium Planitia** é a segunda maior rexión volcánica de Marte, despois dos Tharsis Montes. Está situada ó sur de Acidalia Planitia e Utopia Planitia, e ó norte de Terra Cimmeria, nas coordenadas 2,98° N 154,74° E. No norte da rexión hai varios grandes volcáns, de norte a sur, Hecates Tholus, Elysium Mons e Albor Tholus. Outro gran volcán está situado no sur da rexión, o Apollinaris Mons, que está na fronteira coa Terra Cimmeria. A parte de grandes volcáns, a Elysium Planitia ten moitas áreas con grandes e longas fendas, fisuras e fracturas, chamadas fossa ou fossae (plural) en Marte. Podemos citar ás Cerberus Fossae, Elysium Fossae, e Hephaestus Fossae.

## Volcáns da Elysium Planitia 

Ficheiro:MOLA elysium mons.jpg|Elysium Mons, no mapa topográfico do MOLA. A altitude é amosada en diferentes cores.
Ficheiro:Hecates Tholus.gif|Hecates Tholus, fotografía tomada pola Mars Global Surveyor.
Ficheiro:MOLA hecates tholus.jpg|Topografía de Hecates Tholus e ós seu arredores.
Ficheiro:MOLA albor tholus.jpg|Topografía de Albor Tholus e ós seu arredores.

## As fendas e fracturas (Fossae) de Elysium Planitia 

Ficheiro:Troughs in Elysium Planitia.JPG|Fendas ó leste de Albor Tholus, fotografía tomada pola HiRISE.
Ficheiro:Troughs showing blue in Elysium Planitia.JPG|Porción dunha fractura (Fossae) en Elysium Planitia, fotografía da HiRISE. O azul indica unha posible acumulación de xeo estacionario.
Ficheiro:Cerberus Fossae from Themis.JPG|Cerberus Fossae, fotografía da THEMIS.
Ficheiro:ESP_011930_1875.jpg|Emisión escura do material escuro de Cerberus Fossae, fotografía tomada pola HiRISE.
Ficheiro:Cerberus Fossae with HiRISE.JPG|Cerberus Fossae, as seen by HiRISE.
Ficheiro:PSP_004046_2080.jpg|Elysium Fossae, fotografía da HiRISE.
Ficheiro:PSP_006684_2020.jpg|Hephaestus Fossae vista dende a HiRISE. 

## Terreos con fisuras e posibles lagos xeados 
No sur de Elysium Planitia pódense ver grandes extensións de terreo fracturado. As placas poden chegar a ter 7&nbsp;km de diámetro e semellan un chan embaldosado, coma se fose un *puzzle*. Existen varias hipóteses sobre a formación é composición destes terreos da cunca de *Elysium*, algúns investigadores afirman que estas planicies estarían compostas por terreos de lavas de baixa viscosidade, mentres outros investigadores afirman que a súa orixe seria fluvial, restos de terreos drenados con altas concentracións de minerais ou lama viscosa. As planicies exhiben unha escachada e agretada superficie que algúns investigadores atribúen á fracturación de chans de lava e fallas de presión. Pero, os terreos de lama seca tamén amosan este tipo de superficie. A ausencia de cráteres que contrasta coa superficie moi craterizada que linda ó sur destes terreos, o que indica que o material destas planicies é relativamente novo.

Nunha foto feita no 2005 pola Mars Express en Elysium Planitia, en concreto sobre a zona de Cerberus Palus, amosase o que podería ser unha gran zona cuberta de xeo de auga cincento. O volume de xeo está estimado que cobre unha área de 800 por 900 quilómetros cadrados, cunha profundidade duns 45 metros, dimensións e profundidade semellante á do Mar do Norte. Pensase que estes xeos son os restos da auga e regueiros de lava procedentes da Cerberus Fossae e que teñen entre 2 a 10 millóns de anos de antigüidade. A superficie está fendida e escachada, coma se esas placas flotasen sobre un lago. Un cráter de impacto indica que as placas son 1 millón de anos máis vellas có material das fendas, o que tamén indica que a área solidificouse moito máis lentamente do que o faría se estivese composta por lava basáltica. Ambas zonas, poderían ter un mecanismo común de formación.

## Notas 
## Véxase tamén 
### Outros artigos 
* Utopia Planitia
* Terra Cimmeria

### Ligazóns externas 
* Google Mars - zoomable map centered on Elysium Planitia, with three main volcanoes visible
* Google mars - Cerebrus Fossae fissures
* Mapa topográfico de Marte, con nomenclatura detallada das rexións de Marte 
* Mapa detallado do cuadrante MC-15 Elysium
* Mapa detallado do cuadrante MC-23 Aeolis